CELEX ID: 32012D0280
Publication Date: 2012-05-15

Document:
TARYBOS SPRENDIMAS
2012 m. gegužės 15 d.
kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banque de France išorės auditorių
(2012/280/ES)
EUROPOS SĄJUNGOS TARYBA,
atsižvelgdama į Protokolą (Nr. 4) dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
atsižvelgdama į 2012 m. kovo 23 d. Europos Centrinio Banko rekomendaciją, skirtą Europos Sąjungos Tarybai, dėl Banque de France išorės auditorių (ECB/2012/5) (1),
kadangi:
(1)
Europos Centrinio Banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
(2)
dabartinių Banque de France išorės auditorių įgaliojimų terminas baigsis po 2011 finansinių metų audito. Todėl būtina paskirti išorės auditorius nuo 2012 finansinių metų;
(3)
Banque de France 2012-2017 finansiniams metams išorės auditoriais pasirinko Deloitte & Associés ir KPMG SA, o pakaitiniais auditoriais - B.E.A.S. ir KPMG Audit FS I SAS;
(4)
ECB valdančioji taryba rekomendavo, kad 2012-2017 finansiniams metams Banque de France išorės auditoriais turėtų būti kartu paskirti Deloitte & Associés ir KPMG SA, ir kad Deloitte & Associés pakaitiniais auditoriais turėtų būti paskirti B.E.A.S., o KPMG SA pakaitiniais auditoriais - KPMG Audit FS I SAS;
(5)
reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),
PRIĖMĖ ŠĮ SPRENDIMĄ:
1 straipsnis
Sprendimo 1999/70/EB 1 straipsnio 4 dalis pakeičiama taip:
„4. Deloitte & Associés ir KPMG SA kartu patvirtinami Banque de France išorės auditoriais 2012-2017 finansiniams metams.
B.E.A.S. patvirtinami Deloitte & Associés pakaitiniais auditoriais, o KPMG Audit FS I SAS - KPMG SA pakaitiniais auditoriais 2012-2017 finansiniams metams.“
2 straipsnis
Šis sprendimas įsigalioja pranešimo apie jį dieną.
3 straipsnis
Šis sprendimas skirtas Europos Centriniam Bankui.
Priimta Briuselyje 2012 m. gegužės 15 d.

EuroVoc Classification:
Level 1: 100148
100161
100152
Level 2: 100199
100277
100283
100230
100282
Level 3: 5283
122
2510
2106
54
4590
913
2200
All Descriptors: 1085
4763
60